**SAK 5.1.5/16  
Forslag uttale «FO krev Barnehus i Sogn og Fjordane»   
Forslagsstiller: Profesjonsfagleg utval**

**FO krev Barnehus til Sogn og Fjordane no!**

FO krev at det vert oppretta eit Barnehus i Sogn og Fjordane.

Når politiet skal etterforske saker der det er mistanke om at barn har vorte utsett for vald eller seksuelle overgrep skal barnet avhøyrast på ein mest mogeleg forsvarleg måte. Barnehusa er i så måte den best eigna staden for slike avhøyr. Husa er tilrettelagt for barn, og har fagfolk med spesialkompetanse som gjennomfører samtaler med barna.

Barn i Sogn og Fjordane må reise til Bergen eller Ålesund då vi ikkje har eige Barnehus i fylket. FO meiner at dette fører til ekstrabelastningar for barn som er utsett for traume.

Barna må nokre gonger reise med framande vaksne til avhøyr. Reisa er lang og kan føra til overnatting. Dette er ikkje til barnets beste.

Barnehusa tilbyr pårørande og lokale fagmiljø rettleiing utifrå spisskompetanse på valds- og overgrepsutsett barn, noko som vert vanskeleggjort for oss i Sogn og Fjordane på grunn av reiseveg.

Barnehusa er også eit tilbod for vaksne utviklingshemma som kan ha vore utsett for slike overgrep. Det er særs viktig også for denne gruppa å få eit godt tilrettelagt miljø for avhøyr, samt støtte til pårørande og lokale hjelpetenester.

Politiet i Sogn og Fjordane har bygd opp eigen kompetanse på å avhøyre barn. Ved Barnehusa er det eit sterkt fagmiljø. FO krev at dette fagtilbodet vert etablert også i Sogn og Fjordane!

Førde 8.mars 2016

Årsmøtet i

FO Sogn og Fjordane